
Mechanikai anyagvizsgálat virtuális valóságban

A dolgozatom célja a Dunaújvárosi Egyetem mechanikai anyagvizsgálati laboratóriumának átültetése virtuális valóságba. A projekt az Egyetemi Kutatói Ösztöndíj Program (EKÖP 2024) keretében, a Kulturális és Innovációs Minisztérium és a Nemzeti Kutatási, Fejlesztési és Innovációs Hivatal támogatásával valósul meg a Dunaújvárosi Egyetem támogatásával.
A virtuális laboratórium lehetőséget biztosít a hallgatóknak, hogy biztonságos körülmények között ismerkedjenek meg a mechanikai anyagvizsgálat eszközeivel és eljárásaival, miközben a valósághű virtuális környezetben meglátogatják a labor mását ezzel elősegítve a gyakorlati ismeretek alkalmazását a későbbi kontakt órák alkalmával.
A fejlesztés során különös figyelmet fordítottam a részletgazdagságra és a használhatóságra, hogy a VR-alapú oktatás hatékonyan kiegészítse a hagyományos laboroktatást. Az alkalmazás különböző kurzusokon és szakmai bemutatókon, eseményeken is használható lesz, amivel növelheti az egyetem oktatási és innovációs vonzerejét.



